11 Go sa nne le tlhaolele ke nngwe ya dinonofo tse di rategang tse Jehofa a nang le tsone. Go sa nne le tlhaolele go kaya eng? Go kaya go se gobelele kgotsa go se kgetholole, go tshwara batho sentle. Go sa nne le tlhaolele go bonala ka ditsela tse pedi: tsela e re ikutlwang ka yone ka ba bangwe le kafa re ba tshwarang ka gone. Ke eng fa dilo tseno tsoopedi di le botlhokwa? Ka gonne motho a ka kgona go tshwara batho ba bangwe ka go se ba tlhaole fa fela a na le boikutlo joo jwa go se tlhaole batho. Mo Dikwalong Tsa Bokeresete Tsa Segerika, polelwana go ‘sa nne le tlhaolele,’ fa e ranolwa e kaya go se tseye motho yo mongwe a le botoka mo go yo mongwe. (Dit. 10:34) Ka jalo, batho ba ba sa tlhaoleng ba bangwe ga ba na sepe le ditebego tsa motho kgotsa maemo a gagwe, go na le moo, ba kgatlhegela botho jwa gagwe.